Să ne rugăm cu psalmi

în Anul Milostivirii

www.ro.josemariaescriva.info

CUPRINS

Introducere

Psalmul 25

Psalmul 51

Psalmul 70

Psalmul 103

Psalmul 136

Psalmul 146

Psalmul 147

Magnificat

www.ro.josemariaescriva.info

Samariteanul milostiv (1838), Pelegrí Clavé i Roqué.

INTRODUCERE

Așa cum ne amintește Papa, avem nevoie mereu să contemplăm misterul milostivirii. Este un izvor de bucurie, de seninătate și de pace. Milostivire: este cuvântul care revelează dragostea lui Dumnezeu. Este calea care îl unește pe Dumnezeu cu omul, pentru că deschide inima la speranța de a fi iubiți pentru totdeauna în pofida limitei păcatului nostru.

Psalmii, în mod deosebit, fac să iasă în evidență această măreție a acțiunii divine. „El îți iartă toate nelegiuirile și te vindecă de orice boală. El îți răscumpără viața din adânc și te încununează cu îndurare și dragoste” (103,3-4). „Domnul îi eliberează pe cei închiși. Domnul deschide ochii celor orbi. Domnul îi ridică pe cei împovărați. Domnul îi iubește pe cei drepți. Domnul are grijă de cei străini, sprijină pe văduvă și pe orfan, dar nimicește calea celor nelegiuiți” (146,7-9). „El [Domnul] vindecă pe cei cu inima zdrobită și leagă rănile lor... Domnul sprijină pe cei sărmani și doboară la pământ pe nelegiuiți” (147,3.6).

Sfântul Josemaría ne sfătuiește în cartea rugăciunea Bisericii. Chiar Isus Cristos i-a folosit pentru a se ruga.

San Josemaría aconseja en „Drum”:

„Rugăciunea ta trebuie să fie liturgică. — Ce bine ar fi dacă te-ar pasiona să reciţi psalmii şi rugăciunile din Liturghier, în locul rugăciunilor private sau personale”.

Vă oferim în format pdf, epub și kindl, psalmii menționați în Bula Misericordiae Vultus și includem imnul Magnificat, cânt pe care Maica Domnului i l-a adrest lui Dumnezeu când a mers în vizită la verișoara sa, Sfânta Elisabetal.

www.ro.josemariaescriva.info

Întoarcerea fiului risipitor (1608), Leonello Spada.

PSALMUL 25

1 Către tine, Doamne, înalț sufletul meu,

2 Dumnezeul meu, mă încred în tine;
să nu fiu făcut de rușine,
ca să nu râdă de mine dușmanii mei.

3 Toți cei care speră în tine
nu vor fi făcuți de rușine.
Vor fi făcuți de rușine
cei care te trădează pentru lucruri de nimic.

4 Fă-mi cunoscute, Doamne, căile tale,
și învață-mă cărările tale!

5 Călăuzește-mă în adevărul tău și învață-mă,
căci tu ești Dumnezeul mântuirii mele
și pe tine te-am așteptat ziua întreagă!

6 Amintește-ți, Doamne, de îndurarea și de milostivirea ta,
pentru că ele sunt din veșnicie!

7 Nu-ți adu aminte de păcatele tinereții mele
și de nelegiuirile mele;
adu-ți aminte de mine în milostivirea ta,
pentru bunătatea ta, Doamne!

8 Domnul este bun și drept,
de aceea el îi învață pe cei păcătoși calea;

9 îi face pe cei sărmani să umble după dreptate,
îi învață pe cei smeriți căile sale.

10 Toate căile Domnului sunt îndurare și adevăr
pentru cei ce păzesc legământul și mărturiile sale.

11 Pentru numele tău, Doamne,
iartă-mi păcatul meu, pentru că este mare.

12 Cine este omul care se teme de Domnul?
Pe el îl învață calea pe care s-o aleagă.

13 Sufletul lui va locui în fericire
și descendența lui va moșteni pământul.

14 Domnul descoperă taina sa celor care se tem de el
și le face cunoscut legământul său.

15 Ochii mei sunt pururea spre Domnul,
căci el scoate din laț picioarele mele.

16 Întoarce-te spre mine și îndură-te de mine,
căci sunt singur și umilit!

17 Eliberează de neliniște inima mea,
scoate-mă din necazurile mele!

18 Privește la umilirea și la chinul mea
și iartă-mi toate păcatele!

19 Vezi că dușmanii mei se înmulțesc
și cu ură înverșunată mă urăsc!

20 Păzește sufletul meu și mântuiește-mă;
să nu fiu făcut de rușine
pentru că am căutat refugiu în tine!

21 Neprihănirea și dreptatea să mă ocrotească,
pentru că am sperat în tine.

22 Eliberează-l, Dumnezeule, pe Israel
din toate strâmtorările sale!

„Biserica să devină glas al fiecărui bărbat și al fiecărei femei și să repete cu încredere și fără încetare: ’Amintește-ți, Doamne, de bunătatea și iubirea ta, pentru că ele sunt din veșnicie’ (Ps 25, 6)”.

Misericordiae Vultus, 25

www.ro.josemariaescriva.info

Profetul Natan îl dojenește pe regele David pentru adulterul comis cu Batșeba, psaltirea de Paris, s. X.

PSALMUL 51

1 Maestrului de cor. Psalm. Al lui David.

2 Când a venit la el profetul Natan
după ce păcătuise cu Batșeba.

3 Ai milă de mine, Dumnezeule,
după marea ta bunătate,
și, după mulțimea îndurărilor tale,
șterge fărădelegea mea!

4 Spală-mă cu desăvârșire de nelegiuirea mea
și curăță-mă de păcatul meu!

5 Căci recunosc fărădelegea mea
și păcatul meu stă pururi înaintea mea.

6 Împotriva ta, numai împotriva ta am păcătuit
și ce-i rău înaintea ta am făcut.
De aceea, tu ești drept în sentințele tale
și nepărtinitor în judecățile tale.

7 Căci, iată, în nelegiuire m-am născut
și în păcat m-a zămislit mama mea!

8 Iată, ție îți place adevărul în adâncul [inimii],
fă deci să pătrundă înțelepciunea înlăuntrul meu!

9 Stropește-mă cu isop și voi fi curat,
spală-mă și voi fi mai alb decât zăpada!

10 Fă să aud [un cuvânt] de bucurie și veselie
și oasele pe care le-ai zdrobit vor tresălta!

11 Întoarce-ți fața de la păcatele mele
și șterge toate nelegiuirile mele.

12 Creează în mine o inimă curată, Dumnezeule,
și un duh statornic înnoiește înlăuntrul meu!

13 Nu mă alunga de la fața ta
și duhul tău sfânt nu-l lua de la mine!

14 Dă-mi înapoi bucuria mântuirii tale
și întărește-mă cu duh binevoitor!

15 Atunci voi învăța pe cei fără de lege căile tale
și cei păcătoși la tine se vor întoarce.

16 Mântuiește-mă de sânge, Dumnezeule,
Dumnezeul mântuirii mele,
și limba mea va preamări dreptatea ta!

17 Doamne, deschide-mi buzele
și gura mea va vesti lauda ta!

18 Pentru că jertfele nu-ți sunt plăcute
și, chiar dacă ți-aș aduce,

arderile de tot nu te-ar mulțumi.

19 Jertfa mea, Dumnezeule, este duhul smerit,
inima căită și smerită, Dumnezeule, n-o disprețui!

20 În bunătatea ta, [Doamne], fă bine Sionului
și reclădește zidurile Ierusalimului!

21 Atunci îți vor fi plăcute jertfele de dreptate,
arderile de tot și ofrandele;
atunci ți se vor oferi viței pe altarul tău.

„Milostivirea lui Dumnezeu nu este o idee abstractă, ci o realitate concretă cu care el revelează iubirea sa ca aceea a unui tată și a unei mame care se înduioșează până în adâncul măruntaielor față de propriul copil. Este, într-adevăr, cazul să spunem că este o iubire ‘viscerală’. Provine din interior ca un sentiment profund, natural, format din duioșie și din compasiune, din indulgență și iertare”.

Misericordiae Vultus, 6

www.ro.josemariaescriva.info

Statuia regelui David din Piața Spania, Roma.

PSALMUL 70

1 Maestrului de cor. Al lui David. Spre aducere-aminte.

2 Dumnezeule, vino în ajutorul meu;
Doamne, grăbește-te să mă ajuți!

3 Să fie făcuți de rușine și să fie de ocară
cei ce caută sufletul meu!
Să dea înapoi și să fie umiliți
cei ce-și găsesc desfătarea în răul meu!

4 Să se întoarcă înapoi, din cauza rușinii lor,
cei care îmi spun: „Aha! Aha!”!

5 Să se bucure și să se veselească de tine
toți cei care te caută
și cei care iubesc mântuirea ta să spună pururi:
„Preamărit să fie Dumnezeu!”.

6 Iar eu sunt sărman și sărac;
Dumnezeule, grăbește-te [să mă ajuți]!
Tu ești ajutorul și eliberatorul meu:
Doamne, nu întârzia!

„În milostivire avem dovada modului în care iubește Dumnezeu. El se dă în întregime pe sine însuși, pentru totdeauna, gratuit și fără a cere nimic în schimb. Vine în ajutorul nostru atunci când îl invocăm. Este frumos ca rugăciunea zilnică a Bisericii să înceapă cu aceste cuvinte: ‘Dumnezeule, vino în ajutorul meu! Doamne, grăbește-te să mă ajuți!’ (Ps 70, 2). Ajutorul pe care-l invocăm este deja primul pas al milostivirii lui Dumnezeu față de noi. El vine să ne mântuiască din condiția de slăbiciune în care trăim. Și ajutorul său constă în a ne face să percepem prezența și apropierea sa. Zi de zi, atinși de compătimirea sa, putem deveni și noi compătimitori față de toți”.

Misericordiae Vultus, 14

www.ro.josemariaescriva.info

Întoarcerea fiului risipitor (1662), H. Rembrandt.

PSALMUL 103

1 Al lui David.
Binecuvântează, suflete al meu, pe Domnul
și tot ce este în mine
[să binecuvânteze] numele său cel sfânt!

2 Binecuvântează, suflete al meu, pe Domnul
și nu uita nicicând de binefacerile sale!

3 El îți iartă toate nelegiuirile
și te vindecă de orice boală.

4 El îți răscumpără viața din adânc
și te încununează cu îndurare și dragoste;

5 el îți satură cu bunătăți bătrânețea
și te face să întinerești iarăși ca vulturul.

6 Domnul face dreptate și judecată [dreaptă]
tuturor celor care sunt asupriți.

7 El a făcut cunoscute lui Moise căile sale
și faptele sale [minunate], fiilor lui Israel.

8 Domnul este îndurător și milostiv,
el este îndelung răbdător și plin de îndurare.

9 El nu dojenește la nesfârșit,
nici nu poartă pe veci [mânie].

10 El nu face după greșelile noastre,
nici nu ne răsplătește după fărădelegile noastre.

11 Cât sunt de sus cerurile față de pământ,
tot atât de mare este îndurarea sa
față de cei care se tem de el.

12 Cât de departe este răsăritul de apus,
atât de mult îndepărtează de la noi nelegiuirile noastre.

13 Așa cum un tată își iubește copiii,
așa îi iubește Domnul pe cei care se tem de el.

14 Căci el știe din ce am fost plăsmuiți
și nu uită că suntem țărână.

15 Zilele omului sunt ca iarba,
el înflorește ca floarea câmpului.

16 Când suflă vântul, ea nu mai este,
nici locul în care a stat nu se mai cunoaște.

17 Dar îndurarea Domnului rămâne din veac și până-n veac
peste cel care se teme de el
și dreptatea lui peste copiii copiilor lor,

18 peste cei care păzesc alianța sa
și își aduc aminte de preceptele lui,
ca să le împlinească.

19 Domnul și-a stabilit în ceruri tronul său,
domnia lui se întinde peste toate.

20 Binecuvântați pe Domnul, toți îngerii lui,
voi, cei puternici, care împliniți cuvintele sale
ascultând de glasul cuvântului său!

21 Binecuvântați-l pe Domnul, toate oștirile sale,
slujitorii lui, care împliniți voința lui!

22 Binecuvântați-l pe Domnul, toate lucrările lui,
în tot locul stăpânirii sale!
Binecuvântează-l, suflete al meu, pe Domnul!

„Psalmii, în mod deosebit, fac să iasă în evidență această măreție a acțiunii divine: ‘El îți iartă toate nelegiuirile și te vindecă de orice boală. El îți răscumpără viața din adânc și te încununează cu îndurare și dragoste’ (103, 3-4)”.

Misericordiae vultus, 6

www.ro.josemariaescriva.info

Creația lui Adan (1512, detaliu), Michelangelo, Capela Sixtină, Roma.

PSALMUL 136

1 Lăudați-l pe Domnul pentru că este bun,
pentru că veșnică este îndurarea lui!

2 Lăudați-l pe Dumnezeul dumnezeilor,
pentru că veșnică este îndurarea lui!

3 Lăudați-l pe Domnul domnilor,
pentru că veșnică este îndurarea lui!

4 El singur face fapte mărețe,
pentru că veșnică este îndurarea lui!

5 El a făcut cerurile cu pricepere,
pentru că veșnică este îndurarea lui!

6 El a întărit pământul peste ape,
pentru că veșnică este îndurarea lui!

7 El a făcut luminătorii cei mari,
pentru că veșnică este îndurarea lui!

8 Soarele, ca să stăpânească ziua,
pentru că veșnică este îndurarea lui!

9 Luna și stelele, ca să stăpânească noaptea,
pentru că veșnică este îndurarea lui!

10 El i-a lovit pe egipteni în întâii lor născuți,
pentru că veșnică este îndurarea lui!

11 Și l-a făcut pe Israel să iasă din mijlocul lor,
pentru că veșnică este îndurarea lui!

12 Cu mână tare și cu braț puternic,
pentru că veșnică este îndurarea lui!

13 El a despărțit în două Marea Roșie,
pentru că veșnică este îndurarea lui!

14 El a făcut ca Israel să treacă prin mijlocul ei,
pentru că veșnică este îndurarea lui!

15 Și l-a aruncat pe Faraon cu oștirea lui în Marea Roșie,
pentru că veșnică este îndurarea lui!

16 El a făcut pe poporul său să meargă prin pustiu,
pentru că veșnică este îndurarea lui!

17 El a lovit regi mari,
pentru că veșnică este îndurarea lui!

18 El a dat la moarte regi puternici,
pentru că veșnică este îndurarea lui!

19 Pe Sihon, regele amoreilor,
pentru că veșnică este îndurarea lui!

20 Și pe Og, regele din Basan,
pentru că veșnică este îndurarea lui!

21 El a dat țara lor ca moștenire,
pentru că veșnică este îndurarea lui!

22 Ca moștenire slujitorului său Israel,
pentru că veșnică este îndurarea lui!

23 Și-a adus aminte de noi în înjosirea noastră,
pentru că veșnică este îndurarea lui!

24 El ne-a mântuit de asupritorii noștri,
pentru că veșnică este îndurarea lui!

25 El dă hrană oricărei făpturi,
pentru că veșnică este îndurarea lui!

26 Lăudați-l pe Dumnezeul cerului,
pentru că veșnică este îndurarea lui!

„A repeta încontinuu: ‘Veșnică este îndurarea lui’, așa cum face Psalmul, pare să se dorească a frânge cercul spațiului și timpului pentru a insera totul în misterul veșnic al iubirii. Este ca și cum ar vrea să se spună că nu numai în istorie, ci pentru veșnicie omul va fi mereu sub privirea milostivă a Tatălui”.

Misericordiae Vultus, 7

www.ro.josemariaescriva.info

Vindecarea orbului (1308-1311), Duccio di Buoninsegna.

PSALMUL 146

1 Aleluia! Laudă, suflete al meu, pe Domnul!

2 Voi lăuda pe Domnul în [toată] viața mea,
voi cânta psalmi Dumnezeului meu cât voi trăi.

3 Nu vă puneți încrederea în cei nobili,
în fiii oamenilor, care nu pot să mântuiască!

4 Suflarea lor trece, iar ei se întorc în țărână
și în aceeași zi se destramă planurile lor.

5 Fericit este acela care îl are ca ajutor
pe Dumnezeul lui Iacob;
care-și pune speranța în Domnul, Dumnezeul său!

6 El a făcut cerul și pământul,
marea și toate câte se află în ele.
El păstrează fidelitatea în veci.

7 el face judecată pentru cei asupriți,
el dă pâine celor flămânzi.
Domnul îi eliberează pe cei închiși.

8 Domnul deschide ochii celor orbi,
Domnul îi ridică pe cei împovărați,
Domnul îi iubește pe cei drepți,

9 Domnul are grijă de cei străini,
sprijină pe văduvă și pe orfan,
dar nimicește calea celor nelegiuiți.

10 Domnul Dumnezeul tău, Sionule,
domnește în veci, din generație în generație. Aleluia!

„Biserica are misiunea de a vesti milostivirea lui Dumnezeu, inimă pulsantă a evangheliei, care prin intermediul său trebuie să ajungă la inima și mintea fiecărei persoane. Mireasa lui Cristos își însușește comportamentul Fiului lui Dumnezeu care merge în întâmpinarea tuturor fără a exclude pe nimeni”.

Misericordiae Vultus, 12

www.ro.josemariaescriva.info

Miniatura regelui David cântând psalmi, psaltirea de Westmister, s.XIII.

PSALMUL 147

1 Lăudați-l pe Domnul,
pentru că frumos este să-i cântăm psalmi Dumnezeului nostru; pentru că plăcut este să-l lăudăm pe el!

2 Domnul reclădește Ierusalimul,
îi adună pe cei alungați ai lui Israel.

3 El vindecă pe cei cu inima zdrobită
și leagă rănile lor.

4 El socotește numărul stelelor
și le cheamă pe nume pe toate.

5 Mare este Domnul nostru și atotputernic,
priceperea lui nu are margini.

6 Domnul sprijină pe cei sărmani
și doboară la pământ pe nelegiuiți.

7 Înălțați Domnului [cântare] de mulțumire,
cântați imnuri Dumnezeului nostru, cu harpa!

8 El acoperă cerul cu nori,
stabilește pământului ploaie,
el face să răsară iarbă în munți
[și verdeață spre trebuința oamenilor].

9 El dă hrană animalelor
și puilor de corb care strigă.

10 Nu are plăcere de puterea calului

și nici nu-și găsește plăcerea în iuțeala omului,

11 Domnului îi sunt plăcuți cei care se tem de el,
cei care își pun speranța în milostivirea lui.

12 Preamărește-l, Ierusalime, pe Domnul,
laudă-l, Sionule, pe Dumnezeul tău!

13 Căci el întărește zăvoarele porților tale,
el binecuvântează pe fiii tăi în mijlocul tău.

14 El dă pace ținutului tău
și te satură cu cel mai bun grâu.

15 El își trimite cuvântul pe pământ,
cuvântul lui aleargă cu iuțeală mare.

16 El face să cadă zăpada ca lâna
și presară chiciura precum cenușa.

17 Azvârle grindina ca firimiturile
și în fața gerului său, cine poate sta?

18 Trimite cuvântul său și le topește,
stârnește vântul și vor curge apele.

19 El îi face cunoscut lui Iacob cuvântul său,
lui Israel, hotărârile și judecățile sale.

20 El n-a făcut așa cu niciun alt neam
și nu le-a făcut cunoscute judecățile [sale]. Aleluia!

„Biserica trăiește o viață autentică atunci când mărturisește și proclamă milostivirea – cel mai uimitor atribut al Creatorului și al Răscumpărătorului – și când îi apropie pe oameni de izvoarele milostivirii Mântuitorului a căror depozitară și împărțitoare este ea”.

Dives in misericordia, 13

www.ro.josemariaescriva.info

MAGNIFICAT (Lc 1, 46-55)

46 „Sufletul meu îl preamărește pe Domnul

47 și duhul meu tresaltă de bucurie

în Dumnezeu, Mântuitorul meu,

48 căci a privit la smerenia slujitoarei sale.
Iată, de acum toate popoarele mă vor numi fericită,

49 căci mi-a făcut lucruri mari Cel Atotputernic
și numele lui e sfânt.

50 Milostivirea lui rămâne din neam în neam
peste cei ce se tem de el.

51 A arătat puterea brațului său:
i-a risipit pe cei mândri în cugetul inimii lor,

52 i-a dat jos de pe tron pe cei puternici
și i-a înălțat pe cei smeriți;

53 pe cei flămânzi i-a copleșit cu bunuri,
iar pe cei bogați i-a lăsat cu mâinile goale.

54 L-a sprijinit pe Israel, slujitorul său,
amintindu-și de îndurarea sa,

55 după cum a promis părinților noștri,
lui Abraham și urmașilor lui în veci”.

„Aleasă pentru a fi mama Fiului lui Dumnezeu, Maria a fost dintotdeauna pregătită de iubirea Tatălui pentru a fi arca alianței dintre Dumnezeu și oameni. A păstrat în inima sa milostivirea divină în sintonie perfectă cu Fiul său Isus. Cântarea sa de laudă, în pragul casei Elisabetei, a fost dedicată milostivirii care se extinde ‘din neam în neam’ (Lc 1, 50). Și noi eram prezenți în acele cuvinte profetice ale Fecioarei Maria. Acest lucru ne va fi de întărire și de sprijin în timp ce vom trece prin poarta sfântă pentru a experimenta roadele milostivirii divine”.

Misericordiae Vultus, 24

www.ro.josemariaescriva.info